Rikunarita-ORG/Wikinium huggingface dataset:
# Jalan Raya Puti

Tampang Jalan Raya Puti lamun kentara semprak Bumi
**Jalan Raya Puti** (basa Indonésia: Bimasakti; urup Arab Gundul: جالن راي فوتى) entu jula-juli kitiran nyang gedé. Dia ada punya Tata Kemetarian bakal bintang ider (planit) ngiderin metari. Metari cuman hatu deri kurang lebih 200 miliar ampé 400 miliar bintang nyang nyadiin jula-juli Jalan Raya Puti. Enni jula-juli keitung dalem macem Hubble SBbc nyang jumblah abotnya kurang lebih satu triliun abotnya metari serènta gableg garis tenga 100 rèbu taon cahaya èn tebelnya serèbu taon cahaya.

## Ruju'an
# Geréja Angglikan

Tampang gerèja Anglikan nyang ada di Ostrali Kulon
**Gerèja Angglikan** (hurup Arab Gundul: ݢريج اڠݢليکان) atawa **Gerèja Inggris** (hurup Arab Gundul: ݢريج اڠݢريس) ya'entu atu gerèja cabang pèrkah Serani Protèstan nyang banyak dianut ama orang-orang Ènggris èn gerèja nyang kalo ngikut tarih nyang ada, ada punya iman, ibadah, èn susunan gerèja nyang mirip. Orang nyang ngimanin Angglikan disebut sebagé umat Angglikan.

## Ruju'an
# Gugel (matskepé)

Gugel punya hopkantor, nama Googleplex
**Gugel** (hurup Arab Gundul: ݢوݢل‎) atawa resminya **Google LLC** entu atu matskepé banyakbangsa deri Amrik Serèkat. Ni matskepé bekèn lantaran ngeja ama ngejalanin atu mesin penyarian atawa mesin penggeratakan nyang paling mashur di Jala Jembar Jagat (WWW). Saban ari miliaran orang pada maké ni peranti. Gugel punya hopkantor (nyang dikenalnya "Googleplex") entu ada di Mountain View, Kaliporni, bagèan deri Silicon Valley. Gugel punya semboyan entu "*Do the right thing*" nyang artinya "Lakonin nyang bener."

Semprakan 2 Sèptèmber 2015, Gugel udah dielah ama atu matskepé atasan, nama Alphabet Inc.. Ni matskepé ngambil alih sebagèan deri Gugel punya proyèk, kaya' mobil sondersupir. Ni atu matskepé umum nyang ngedagangin dia punya saham di NASDAQ dengen kode saham GOOG èn GOOGL.

Gugel punya mesin penyari bisa nemuin gambar, dedelengan, berita, paguyuban berita Usenet, èn barang-barang dagangan dalem-jala. Per Juni 2004, Gugel ngelah 4,28 halaman jala dalem dia punya bumbung data, 880 juta gambar, èn 845 pesen Usenet–6 miliar barang. Gugel punya pelampang Amrik diperingket Alexa peringkat 1. Artinya, ni pelampang – pelampang nyang paling sering ama paling jembar disaba di mana-mana dunia.

## Ruju'an
# Wilayah Britani di Laotan Hindi

**Wilayah Britani di Laotan Hindi** (hurup Arab Gundul: ولاية بريطانى دلاؤتن هندى; basa Inggris: *British Indian Ocean Territory*) entu Kerajaan Rempug punya wilayah tanggungan. Ni nglingkup banyak pulo-pulo kecit di Laotan Hindi. Wilayahnya entu tuju pulo cincin Kepuloan Cagos nyang pulo kecitnya ada 1.000-an – kebanyakannya mah kecit jasa. Jumblah wilayah daratannya entu 60 km2 (23 mi2) doang gènèng. Pulo nyang paling gedénya entu Pulo Diégo Garsia.

Mao Hindi kè', Moritius kè' pada nyedèk ni wilayah èn kaga' ngakuin Kerajaan Rempug punya kuasa di Kepuloan Cagos. Hindi kaga' ngakuin suwerénitèt (daulat) Inggris di ni "pulo-pulo Hindi/nyang budayanya Hindi" èn udah pada nyengkètain kewontenannya semprakan 1947.

Ni pulo punya orang asli udah pada digesuin (diusir-usirin) ama guwernemèn Britani. Tu orang pating dikirim ke Moritius, apa ga' ke Sésèl. Ni kejadiannya tahon 1968 ampé 1973, bakal ngasi permisi ama Amrik Serèkat bakal ngeja markas gabungan militèr Amrik-Britani. Tahon 2000, Mahkamah Tinggi Britani pertama kalinya bikin aturan kalo orang asli bolé kombali ke situ, cuman guwernemènnya pepes ngotot kaga' mau nerima ini beslit mahkamah. Orang kata mah, gènèngan banyak orang asli nyang ngejal pulang ke ni daèrah.

## Ruju'an
# Alabama

| Alabama |
| --- |
| State |
| FlagSeal |
| Nicknames: the Yellowhammer State, the Heart of Dixie, the Cotton State |
| Motto(s): Latèn: *Audemus jura nostra defendere* (We dare defend our rights) |
| Anthem: "Alabama" |
| Map of the United States with Alabama highlighted |
| Country | United States |
| Before statehood | Daèrah Alabama |
| Admitted to the Union | 14 Désèmber 1819 (ke-22) |
| Capital | Montgomery |
| Largest city | Huntsville |
| Largest county or equivalent | Jefferson |
| Largest metro and urban areas | Greater Birmingham |
| Government |
|  • Governor | Kay Ivey (R) |
|  • Lieutenant Governor | Will Ainsworth (R) |
| Legislature | Alabama Legislature |
|  • Upper house | Senate |
|  • Lower house | House of Representatives |
| Judiciary | Supreme Court of Alabama |
| U.S. senators | Tommy Tuberville (R) Katie Britt (R) |
| U.S. House delegation | 6 Republicans 1 Democrat (list) |
| Area |
|  • Total | 52.419 sq mi (135.765 km2) |
|  • Land | 50.744 sq mi (131.426 km2) |
|  • Water | 1.675 sq mi (4.338 km2)  3,2% |
|  • Rank | ke-30 |
| Dimensions |
|  • Length | 330 mi (531 km) |
|  • Width | 190 mi (305 km) |
| Elevation | 500 ft (150 m) |
| Highest elevation (Gunung Céaha) | 2.413 ft (735,5 m) |
| Lowest elevation (Telok Mèksiko) | 0 ft (0 m) |
| Population (2020) |
|  • Total | 5.024.279 |
|  • Rank | ke-24 |
|  • Density | 99,2/sq mi (38,3/km2) |
|   • Rank | ke-27 |
|  • Median household income | $52,000 |
|  • Income rank | 46th |
| Demonym | Alabama |
| Language |
|  • Official language | Inggris |
|  • Spoken language | Per 2010* English 95.1%
* Spanish 3.1%
 |
| Time zones |
| Entire state (legally) | UTC– 06:00 (Central) |
|  • Summer (DST) | UTC– 05:00 (CDT) |
| Phenix City area (unofficially) | UTC– 05:00 (Eastern) |
|  • Summer (DST) | UTC– 04:00 (EDT) |
| USPS abbreviation | AL |
| ISO 3166 code | US-AL |
| Traditional abbreviation | Ala. |
| Latitude | 30°11' N to 35° N |
| Longitude | 84°53' W to 88°28' W |
| Website | alabama.gov |

**Alabama** (hurup Arab Gundul: الابامة‎; Inggris: *Alabama* /ˌæləˈbæmə/) ièlah atu negeri di Amrik Serèkat. Dia punya hopstad namanya Mongomeri. Adapun kota nyang paling gedénya nama Birmingham. Alabama jadi negeri tahon 1819. Suku-suku asli Amrik kaya' Céroki, Cikaso, Cokto, ama Kerik entu nyang pertama-tama ngejogrog di Alabama.

Paling banyak, orang endonan dateng di mari deri negara Mèksiko (27 prosèn deri orang endonan), Tiongkok (6 prosèn), Guatémala (5 prosèn), èn Dètslan (5 prosèn).

## Catetan

## Ruju'an
# Jeriji tangan

Jeriji tangan
**Jeriji tangan** (hurup Arab Gundul: جريجى تڠن) atawa **jari tangan** (hurup Arab Gundul: جرى تڠن) entu anggota gerak awak èn atu deri dua jenis jeriji, selaènnya jeriji kaki, nyang jadi orhan kegapaan èn pengrèpèan nyang bisa ditemuin di tangan-tangan orang èn héwan-héwan primata. Manusia biasanya gableg jeriji 5 biji, bagèn kadang ada nyang bisa-bisa gableg lebi atawa kurang lantaran kelaènan, kaé jeriji lebi, jeriji dèmpèt, ama jeriji kurang, atawa juga' bisa lantaran dipotong lantaran kecilakaan. Di sumber-sumber nyang laèn-laèn, jempol bisa dirungkunin atawa kaga' dirungkunin jadi jeriji.

## Jari orang

Di orang biasa, jeriji tangan orang di saban tangan ada 5 biji, nya'entu jempol, jeriji telunjuk, jeriji jejangkung, jeriji manis, èn jeriji kelingking.

## Ruju'an
# Anhui

**Anhui** (basa Tionghoa: 安徽; Mandarin: *Ānhuī*; Hokkièn: *Anhui*; Kanton: *Ngon1 Fai1*; hurup Arab Gundul: ) entu atu propinsi nyang ada di wètan Tiongkok. Hopstatnya entu Happui. Anhui ngejenggar ampé 139.400 km². Pemukimnya entu kecandak ampé 62.548.000 orang di taon 2017.

## Ruju'an
# Makao

**Makao** atawa **Mako** (hurup Arab Gundul: ماكو; hurup Tionghoa Terdisionil: 澳門; hurup Tionghoa Ringkes: 澳门; basa Kuantung: *Oumùhn*; basa Mandarin: *Àomén*; basa Portugis: *Macau*) atawa resminya **Daèrah Bestir Istimèwa Kiblik Ra'yat Tiongkok Makao** (hurup Arab Gundul: دائرة بستير استموا كبليک رعية تيوڠکوق ماکو; hurup Tionghoa Terdisionil: 澳門特別行政區; hurup Tionghoa Ringkes: 澳门特别行政区; basa Kuantung: *Oumùhn Dahkbiht Hàhngjingkēui*; basa Mandarin: *Àomén Tèbié Xíngzhèngqū*; basa Portugis: *Região Administrativa Especial de Macau*) entu atu deri Tiongkok punya dua Daèrah Bestir Istimèwa (laènnye entu Hongkong). Makao entu cuman atu kota kecit di panté belah kidul-wètannya Tiongkok. Kaya' Hongkong, Makao juga' ngelah kuasa-dèwèk gedé, kaya' ada paspot sendèwèk, mata duit sendèwèk, aturan èkonomi, ama wèt dasar.

Makao nglingkup Semenanjung Makao, Pulo Tam'a (Taipa), Pulo Lokoan, Koté, èn daèrah nyang baru diurug di antara Ta'ma ama Lokoan. Ni daèrah padet pisan, lebi deri setenga juta orang tinggal cuman di 12 mil pesegi.

Makao perna jadi Portugal punya jajahan. Bagèn basa Portugis jadi basa resmi selaènnya basa Tionghoa (lantaran dulunya dijajah Portugal), dikit doang nyang bisa basa Portugis gènèng; cuman 0,7%-nya doang nyang maké basa Portugis di rumah. Alakulihal, malahan basa Inggris nyang lebi lumbrah dipaké, bagèn kata bukan basa resmi (2,3%-nya maké ni basa di ruma). Basa Kuantung entu atu ragem basa Tiongkok nyang dipaké di Makao. Walakin, basa Mandarin juga' jadi mingkin lumbrah semprakan Portugal ngebalikin Makao ke Tiongkok dalem tahon 1999.

Ni ari, Makao mah dapet duitnya deri maènan top luar negeri. Nyatanya, Makao malah ngedapetin pemasupan deri maènan top 7 kali lebi gedé deri Las Bègas di tahon 2013. Orang di Makao juga' pada ngedapetin duit anu bolé ngèkspor pakéan.

Bahna Makao dulunya entu Portugal punya jajahan, kita bisa ngiat dia punya jejak-jejak kebudayaan Portugis di kotanya.

## Ruju'an
# Roda muter

Roda muter Little Wheel, Scarborough
**Roda muter** ya'entu atu main-mainan nyang keitung ala roda gedé ama gandulan-gandulan tempat naèk penumpang, nyang ngegantung muter-muter sampé satu puteran pol. Roda muter bisa ketemu di pasar malem atawa taman maèn, tulad di Dupan, Ancol, nyang dia punya nama "Bianglala".

## Ruju'an
# Punci

**Punci** (hurup Arab Gundul: فونچي‎) atawa **modal** (hurup Arab Gundul: مودال‎; deri basa Tamil *mutal* 'dasar', 'kaki', 'bagèan bawa', 'puntung', 'jicèng') ngelah arti nyang jideg nyang juntrungan ama atur banda, keduitan, ama catet buku. Di keduitan ama catet buku, punci sari-sarinya maran ke banda keduitan, hususnya dalem pemakéan mula-mula atawa ngejaga' lajengnya usaha. Sanonya, dianggep kalu punci laènnya, kaya' punci barang, kena diranggeh paké duit atawa punci duit. Punci nyang bentuknya duit atawa barang nyang kena dipaké bakal dagang atawa ngebudal duit bakal ngasilin atu barang nyang nambah kandel. Cidekan deri nanggraknya punci entu bakal dapet hoki nyang nilénya lebi deri barang atawa duit mula-mula nyang dia punya paké.

## Ruju'an
# Wèt dasar

Wèt dasar tahon XII (Kiblik Prasman Pertama)
**Wèt dasar** (hurup Arab Gundul: ويت داسر) atawa **undang-undang dasar** (hurup Arab Gundul: اوندڠ٢ داسر) entu omplokan asas-asas dasaran atawa aturan-aturan pendulunya nyang udah jejeg nyang jadi dasar wèt deri atu tata negara, paguyuban, atawa laèn-laèn macem èntitèt, èn umumnya ngedantain sedanta-dantanya pegimana tu èntitèt kudunya dibestir.

## Ruju'an
# Gandaran

Tampang macem-macem gandaran
**Gandaran** (Latèn: *vehiculum*; hurup Arab Gundul: ݢندارن) entu mesin bakal ngangkot jelma' atawa barang. Gandaran keitung juga' gerbong/wahon, sepèda, gandaran bemotor (motor, mobil, trek, atawa bes), gandaran tundanan (sepur, rembay), prau (kapal, prau), gandaran kodok, kapal terebang (kapal terbang, kapal kitiran/hèlikupter), èn gandaran langit (satelit).

## Ruju'an